Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1400

(18) A Vhr. 3. számú melléklete az alábbi 2.9.2.3.3. ponttal egészül ki: „2.9.2.3.3. Beszállítói nyilatkozatok ellenőrzése A beszállító a beszállítói nyilatkozathoz, illetve a hosszú távú beszállítói nyilatkozathoz kapcsolódó bizonyító okmányokat a kiállítást követő minimum öt évig köteles megőrizni. A beszállítónak ezen okmányokat a vámhatóság felhívására be kell mutatnia. A beszállítói nyilatkozat tartalmának és adatainak valódiságáért a beszállító helytállni tartozik, ellenkező esetben magatartása miatt a tv. 141. § (4) bekezdésben foglaltak szerinti vámigazgatási bírság kiszabásának van helye.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes